stanford-oval/wikipedia huggingface dataset:
King Vidor
Filmografia

| Vuosi | Alkuperäinen nimi | Suomenkielinen nimi | Huomioita |
| --- | --- | --- | --- |
| 1913 | Hurricane in Galveston |  |  |
| 1913 | The Grand Military Parade |  |  |
| 1918 | The Lost Lie |  |  |
| 1918 | Bud's Recruit |  |  |
| 1918 | The Chocolate of the Gang |  |  |
| 1918 | Tad's Swimming Hole |  |  |
| 1918 | The Accusing Toe |  |  |
| 1918 | I'm a Man |  |  |
| 1919 | The Turn in the Road |  |  |
| 1919 | Better Times |  | King W. Vidorin nimellä |
| 1919 | The Other Half |  | King W. Vidorin nimellä |
| 1919 | Poor Relations |  |  |
| 1920 | The Family Honor |  | King W. Vidorin nimellä |
| 1920 | The Jack-Knife Man |  |  |
| 1921 | The Sky Pilot |  |  |
| 1921 | Love Never Dies | Rakkaus joka ei koskaan kuole |  |
| 1922 | Real Adventure |  |  |
| 1922 | Dusk to Dawn |  |  |
| 1922 | Conquering the Woman |  |  |
| 1922 | Peg o' My Heart | Pahankurisuuden palkka |  |
| 1923 | The Woman of Bronze |  |  |
| 1923 | Three Wise Fools | Kolme viisasta hullua |  |
| 1924 | Wild Oranges | Kiusausten saari |  |
| 1924 | Happiness |  |  |
| 1924 | Wine of Youth | Aikamme moraali |  |
| 1924 | His Hour | Kun hetki lyö |  |
| 1924 | The Wife of the Centaur | Intohimojen mies |  |
| 1925 | Proud Flesh | Espanjatar |  |
| 1925 | The Big Parade | Suuri paraati |  |
| 1926 | La Bohème | Boheme-elämää |  |
| 1926 | Bardelys the Magnificent | Naisten hurmaaja |  |
| 1926 | The Farm |  |  |
| 1928 | The Crowd | Kansan mies |  |
| 1928 | The Patsy | Tulinen tyttö |  |
| 1928 | Show People | Ilveilijät |  |
| 1929 | Hallelujah! | Neekeriromantiikkaa | ensimmäinen äänielokuva |
| 1930 | Not So Dumb |  |  |
| 1930 | Billy the Kid |  |  |
| 1931 | Street Scene | Katukuvia |  |
| 1931 | The Champ | Mestari |  |
| 1932 | Bird of Paradise | Paratiisilintu |  |
| 1932 | Cynara | Rakastajatar |  |
| 1933 | The Stranger's Return |  |  |
| 1934 | Our Daily Bread |  |  |
| 1935 | The Wedding Night | Hääyö |  |
| 1935 | So Red the Rose | Viimeiseen mieheen |  |
| 1936 | The Texas Rangers | Texasin kuolemaneskadroona |  |
| 1937 | Stella Dallas | Äidin uhraus |  |
| 1938 | The Citadel | Sisärengas |  |
| 1939 | The Wizard of Oz | Ihmemaa Oz | vain Kansas-kohtaukset, ei mainintaa |
| 1940 | Northwest Passage | Luoteisväylä |  |
| 1940 | Comrade X | Toveri X |  |
| 1941 | H.M. Pulham, Esq. |  |  |
| 1944 | An American Romance | Lupausten maa |  |
| 1946 | Duel in the Sun | Kaksintaistelu auringossa |  |
| 1948 | On Our Merry Way | Meidän iloinen joukkomme | myös nimellä A Miracle Can Happen |
| 1949 | The Fountainhead | Pilvenpiirtäjä |  |
| 1949 | Beyond the Forest | Synnin pauloissa |  |
| 1951 | Lightning Strikes Twice | Salama iskee kahdesti |  |
| 1952 | Japanese War Bride |  |  |
| 1952 | Ruby Gentry | Syntinen Ruby |  |
| 1954 | Light's Diamond Jubilee |  | televisio |
| 1955 | Man Without a Star | Mies ilman kohtaloa |  |
| 1956 | War and Peace | Sota ja rauha |  |
| 1959 | Solomon and Sheba | Salomon ja Saban kuningatar |  |
| 1980 | The Metaphor |  |  |
| 1982 | Love and Money | Rahan voima | vain näyttelijänä |
Aiheesta muualla

King Vidor Internet Movie Databasessa. (englanniksi)
Koulongon Habé

| Koulongon Habé |
| --- | --- |
 Koulongon Habé
 Koordinaatit: 13°48′58″N, 3°26′31″W 
Valtio:  Mali
Alue:  Moptin alue
Piiri:  Bankassin piiri
Hallinto:  
 – Hallinnon tyyppi:  maalaiskunta
Väkiluku (2009):  14 500
Infobox OKVirheellinen NIMI-arvo: 
Koulongon Habé eli Koulogon Habé on maalaiskunta ja sen keskuskylä Moptin alueen Bankassin piirissä Malissa. Se sijaitsee  Sénon tasangolla 35 kilometriä Bankassista etelään. Kunnassa on 14 500 asukasta (vuonna 2009).
Koulongon Habén kunta rajoittuu kaakossa Bankassin piirin Bayen, lounaassa Dialassagoun, lännessä Léssagou Habén, luoteessa Soubalan ja koillisessa Koron piirin Dougouténé II:n kuntiin.
Kuntaan kuuluu 17 kylää. Asukkaat ovat etupäässä dogoneja. Lisäksi on jonkin verran fulbeja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio, maapähkinä, lehmänpapu, maapapu, seesami ja teehibiskus. Kotieläimiä ovat naudat, lampaat, vuohet, hevoset, aasit ja siipikarja. Koulogonissa pidetään viikoittaiset markkinat.
Kunnan liikenneyhteydet ovat heikot. Palveluihin kuuluvat koulut ja terveysasema.
King Island

King Island
King Island satelliittikuvassa.
| --- | --- |
Sijainti:  Tasmania Australia
Vesialue:  Bassinsalmi 
Korkein kohta:  162  m 
muokkaa - muokkaa wikitekstiä - muokkaa Wikidataa
King Islandin sijainti Tasmanian kartalla
King Islandin kartta
King Island on Tasmanialle kuuluva saari Bassinsalmella, Australiassa. Se sijaitsee puolessavälissä matkaa Victoriasta Tasmanian pääsaarelle. King Island on pituudeltaan 64 kilometriä ja leveydeltään 26 kilometriä. Sillä on yli 145 kilometriä rantaviivaa, ja siellä on laaja ja epätavallinen valikoima merilintuja ja luonnonvaraisia eläimiä. Lisäksi saari tunnetaan elintarvikkeista, joita tuotetaan sen nautafarmeilla ja meijereissä.
King Islandin vakituisten asukkaiden määrä on noin 1 600, ja näistä 700 asuu Curriessa saaren länsirannalla. Saaren muut kylät ovat Naracoopa ja Grassy. King Islandin lentoasemalta on päivittäiset yhteydet Victoriaan ja Tasmaniaan.
King Island on nimetty kuvernööri Philip Gidley Kingin mukaan. Saaren ympärillä sijaitsevat New Year Island, Christmas Island ja Councillor Island. Saari muodostaa kuntana oman paikallishallintoalueensa.
Aiheesta muualla

Kuvia tai muita tiedostoja aiheesta King Island Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:King Island (Tasmania)
Käännös suomeksi
Klausjürgen Wussow

Klausjürgen Wussow (30. huhtikuuta 1929 Pommeri, Saksa (nykyisin Puolalle kuuluva alue) – 19. kesäkuuta 2007) oli saksalainen näyttelijä, joka saavutti suosiota erityisesti televisiorooleillaan.
Wussow teki useita merkittäviä teatteriosia Itävallassa ja Saksassa 1960-luvulta alkaen, mutta vanhemmiten hän keskittyi yhä enemmän televisiotöihin. Hänellä oli useita rooleja muun muassa sarjoissa Derrick ja Tatort. Kuuluisin oli kuitenkin päärooli professori Klaus Brinkmannina lääkärisarjassa Vuoristosairaala, jota tehtiin vuosina 1985–1989 ja joka keräsi saksalaisittain poikkeuksellisen menestyksen kansainvälisestikin.
Wussow ehti elämänsä aikana solmia neljä avioliittoa, joista kolme ensimmäistä päättyivät eroon. Viimeisen kerran näyttelijä meni naimisiin kolme vuotta ennen kuolemaansa. Kaksi hänen neljästä lapsestaan on näyttelijöitä. Wussow kuoli pitkään sairastettuaan 78-vuotiaana, ja hänen siunaustilaisuudessaan Berliinissä oli runsaasti yleisöä.
Rooleja

1959 – Punaisen ympyrän mysteerio (ohjaus Jürgen Roland) 

1960 – Sota-asema Calais (ohjaus Paul May) 

1960 – Agatha, lopeta jo murhaaminen (ohjaus Dietrich Haugk) 

1964 – Kauniisti kuollut (ohjaus Michael Pfleghar)
Aiheesta muualla

Klausjürgen Wussow Internet Movie Databasessa. (englanniksi)
Klausjürgen Wussow Elonetissä.
Kinect Star Wars

| Kinect Star Wars |
| --- | --- |

Kehittäjä:  Terminal Reality
Julkaisija:  LucasArts Microsoft Studios
Jakelija:  Xbox Game Studios
Julkaistu:  NA 3. huhtikuuta 2012EU 3. huhtikuuta 2012JP 5. huhtikuuta 2012AUS 5. huhtikuuta 2012
Lajityyppi:  Toimintapeli
Ikäluokitus:  ESRB: T  Virheellinen ESRB-arvo PEGI: 12
Alusta:  Xbox 360
Jakelumuoto:  DVD
Oheislaite:  Kinect
Lisää peliartikkeleitaVideopelien teemasivulla
Infobox OK   : 
Kinect Star Wars on LucasArtsin ja Terminal Realityn kehittämä ja Microsoft Studiosin julkaisema Tähtien sota-aiheinen videopeli. Se on julkaistu vuonna 2012, ja se sai kriitikoilta negatiivisen vastaanoton.
Pelattavuus

Peli on jaettu viiteen pelattavuudeltaan hyvinkin toisistaan eroaviin osioihin.
1. Jedin Kohtalo (engl. Jedi Destiny)
Osiossa pelaaja on nuori padawan, jonka tehtävänä on seikkailla galaksissa ja estää pimeyden voimia kukoistamasta.
2. Rancorien romuralli (engl. Rancor Rampage)
Tämä osio keskittyy Rancorilla pelaamiseen ja kaiken eteen sattuvan tuhoamiseen.
3. Kiituriajot (engl. Podracing)
Pelaaja ajaa kisoissa tatooinelaisella kiiturilla.
4. Galaktiset tanssikilpailut (engl. Galactic Dance-off)
Pelaaja tanssii Tähtien Sota -hahmoilla oikeiden kappaleiden Tähtien Sota -teemaisten parodiaversioiden tahdissa. Tämä osio sai etenkin hyvin jakautuneet mielipiteet.
5. Kohtalon taistelut (engl. Duels of Fate)
Tässä osiossa pelaaja tarttuu jälleen valosapeliin ja kamppailee lopussa jopa itse Darth Vaderia vastaan.
Lee Young-you

Lee Young-you vuonna 2006.
Lee Young-you (kor. 이영유) on eteläkorealainen manhwa-taiteilija. Hänet tunnetaan Suomessakin ilmestyneestä viisiosaisesta sarjasta Kill Me, Kiss Me.
Englanninkielinen tuotanto

Kill Me, Kiss Me
Moon Boy
Priceless
Pastel Green Spell
Spring Spring
Leo J. Manner

Leo Johannes Manner (1. heinäkuuta 1886 Helsinki — 23. huhtikuuta 1956 Helsinki) oli suomalainen kirjailija ja kääntäjä. Hän käytti nimimerkkejä Aarne Hyyppärä, Niilo Lehto, J. (Jorma) Maanpää, Jussi Mantero, Memento ja Yrjö Tirmu.
Manner avioitui Helsingissä 8. heinäkuuta 1921 viipurilaisen Elsie Kukkosen (1893 — 6. joulukuuta 1921) kanssa, joka päivää ennen kuolemaansa espanjantautiin ehti synnyttää tyttären, Eeva-Liisa Mannerin. Leo J. Manner ei ottanut tytärtään hoiviinsa, vaan tämä vietiin puolen vuoden päästä äitinsä vanhempien huollettavaksi. Manner avioitui myöhemmin uudelleen, mutta ei juuri viettänyt aikaansa vaimonsa ja toisen tyttärensä kanssa.
Manner oli ammatiltaan toimittaja ja kustannusvirkailija.
Teoksia

Nimimerkillä Aarne Hyyppärä:
Kuolemattomat : romaani nykyhetkeltä. Karisto 1915
Nimimerkillä Niilo Lehto:
Elokuun hämyssä. LP-sarja 16. Lehtipalvelu, Helsinki 1947
Arpajaisvoitto. LP-sarja 35. Lehtipalvelu, Helsinki 1948
Seikkailu Päijänteellä. LP-sarja 43. Lehtipalvelu, Helsinki 1948
Nimimerkillä J. Maanpää:
Suomalaisia suurliikemiehiä : 20 elämäkertakuvausta. Otava 1942
Vähittäiskaupan myynti- ja mainosoppi. Liikemaailma, Helsinki 1943
Nimimerkillä Jussi Mantero:
Lempeä ja lemmen leikkiä : yksinäytöksinen kuvaus. Näytelmäkirjallisuutta n:o 98. U. W. Telén & C:o, Kuopio 1908
"Viimeinen Villitys" : yksinäytöksinen ilveily. Näytelmäkirjallisuutta n:o 124. U. W. Telén & C:o, Kuopio 1910
Laulukuvaelmia kanteleen säesteellä 1. Näytelmäkirjallisuutta n:o 14. G. W. Edlund, Helsinki 1911
Elsa-Marian kihlajaiset : yksinäytöksinen näytelmä ; Holger Drachmannin mukaan kirjoittanut Jussi Mantero. Seuranäytelmiä n:o 142. Karisto 1912
Nimimerkillä Memento:
Vahvistuvia viimeisen ajan merkkejä. Suomen lähetysseura, Helsinki 1946
Suomennoksia

Nimellä Leo J. Manner:
Richard Marsh : Sitkeähenkinen mies ; englanninkielestä tekijän luvalla suom. Leo J. Manner. Minerva, Helsinki 1926
Nimimerkillä Aarne Hyyppärä:
Nataly von Eschstruth : Elämänsä antanut. Naisten romaaneja 11. Karisto 1918 (alkuteos Wolfsburg)
George A. Birmingham : Espanjalaista kultaa ; 20. painoksesta suomentanut Aarne Hyyppärä. Suuren yleisön romaaneja 3. Karisto 1918 (alkuteos Spanish Gold)
Nimimerkillä Niilo Lehto:
Wilkie Collins : Salaperäinen nainen. Ahjon ajanviete-lukemisto 3. Ahjo, Helsinki 1919
W. Vettewinkel : Hävinneet miljoonat. Pohjolan kustannus, Oulu 1920
Clifford Halifax : Kymmenen vuotta unhoituksissa. Otto Andersin, Pori 1920
Nimimerkillä J. Maanpää:
Hjalmar Procopé : Siltalan pehtori : nelinäytöksinen huvinäytelmä : vapaasti muodosteltu Harald Selmer-Geethin samannimisestä romaanista ; suom. J. Maanpää. Werner Söderström Oy:n näytelmäsarja 57. WSOY 1919
Kate Douglas Wiggin : Villiruusu : kehitysromaani ; kahdeksannestatoista painoksesta suomentanut J. Maanpää. WSOY 1919, 7. painos 1974 (alkuteos Rebecca of Sunnybrook farm)
Miksi emme menesty? ; toim. William A. White ; lyhentäen suomensi J. Maanpää. Kohopaino, Helsinki 1943
Frederic Wakeman : Taistelu menestyksestä : romaani Amerikan liikemaailmasta. Gummerus 1947 (alkuteos the Hucksters)
Hartzell Spence : Enemmän kuin kulta ja kunnia : Amazonvirran löytäjän romaani ; englanninkielestä suom. J. Maanpää. Pellervo-seura, Helsinki 1948 (alkuteos Vain shadow)
Walter Scott : Kuninkaan jousimies. Pellervo-seura, Helsinki 1948 (alkuteos Quentin Durward)
Walter Scott : Henkipatto Rob Roy : romaani viimeisen skotlantilais-englantilaisen jakobiittikapinan ajoilta. Pellervo-seura, Helsinki 1949
Alexandre Dumas : Kuningatar Margot : historiallinen romaani. Gummerus 1949  (alkuteos La reine Margot)
Alexandre Dumas : Herttuattaren rakkaus : historiallinen romaani ; jatkoa romaaniin Kuningatar Margot. Gummerus 1949 (alkuteos La reine Margot)
Warwick Deeping : Onnellinen mies : romaani. Gummerus 1949 (alkuteos Portrait of a playboy)
Ernest K. Gann : Lentävät huimapäät : romaani. Gummerus 1950 (alkuteos Blaze at noon)
Frances Parkinson Keyes : Kavaljeeri saapuu : romaani. Gummerus ei. julk. vuotta (alkuteos Came a Cavalier)
Nimimerkillä Yrjö Tirmu:
Bret Harte : Kelpo ainesta ; englannista suomensi Yrjö Tirmu. Kustannus oy. Ahjo, Helsinki 1918
E. Temple Thurston : Sydämen ääni : romaani. Kustannus oy. Ahjo, Helsinki 1920 (alkuteos Sally Bishop)
King Georgen piirikunta

King Georgen piirikunta (engl. King George County) on Yhdysvaltojen Virginian osavaltiossa sijaitseva piirikunta. Sen väkiluku oli 26 836 vuonna 2019. Piirikunnan hallintokeskus on King Georgen kunta. Piirikunta perustettiin vuonna 1720.
Aiheesta muualla

Kuvia tai muita tiedostoja aiheesta King Georgen piirikunta Wikimedia Commonsissa
Kiveskukkaro

Kiveskukkaro.
Kiveskukkaro on pehmeä pallonmuotoinen väline, joka sulkee peniksen ja kivespussit sisäänsä.
Bondage-käyttöön suunnitellut kiveskukkarot tehdään yleensä nahasta, PVCstä tai kumista. Kukkaron suulla on hihna, jolla se voidaan kiristää kivesten juuren ympärille. Tämä hihna saattaa olla lukittavissa. Useimmat kiveskukkarot ovat juuri ja juuri kyllin suuria, jotta lepotilassa oleva penis mahtuu sisään ja ne on suunniteltu tekemään erektiosta epämukava. Jotkin mallit sisältävät sukuelimiä venyttäviä painoja.
Lehtikuva

Lehtikuva on johtava suomalainen kuvatoimisto ja osa uutistoimisto STT:tä. STT:ssä työskentelee kaikkiaan runsaat 120 journalismin, kuvajournalismin, kuvatuotannon, grafiikan, media- ja viestintäalan ammattilaista.
Historia

Lehtikuva syntyi 6. maaliskuuta 1951, ja sen perustajat olivat Sanoma Osakeyhtiö, Sanoma Osakeyhtiön pääomistaja Eljas Erkko ja Erkon luotettu Juhana Perkki.
Kuvatoimiston perustaminen liittyi vahvasti lähestyviin Helsingin olympialaisiin. Helsingin Sanomat ja Ilta-Sanomat tulisivat tarvitsemaan arvokisoista runsaasti kuvia, mutta molemmat lehdet toimivat tuolloin ilman omia valokuvaajia. Perustamispäätökseen vaikuttivat myös Sanoman tiivistyneet suhteet ulkomaille, kirjoittaa toimittaja Risto Jussila kirjasessaan ”Ei sanaa ilman kuvaa – Lehtikuva Oy:n kuusi vuosikymmentä” (2011). Sotavuosien jälkeen Suomeen oli saatavilla entistä enemmän ulkomaista kuvatarjontaa, ja näille kuville tarvittiin erillinen levittäjä.
Lehtikuvan toiminta käynnistyi vaatimattomasti. Alkuvaiheessa yhtiöllä oli vain muutama työntekijä eikä lainkaan toimitiloja. Aluksi yrityksen asiakkaita olivat Helsingin Sanomat ja Ilta-Sanomat, muita lehtiä alkoi tulla asiakkaaksi vähitellen.
Uutiskuvauksen lisäksi Lehtikuvan liiketoimintaan kuuluvat olennaisena osana kaupalliset kuvaukset ja tilauskuvaukset. 1960- ja 1970-luvuilla, jolloin Suomen tekstiili- ja vaatetusala on voimissaan, Lehtikuvan kuvaajat tekevät muun muassa runsaasti muotikuvauksia.
Keskeisin hahmo Lehtikuvan historiassa oli Eljas Erkon tytär Patricia Seppälä. Seppälä ehti monivaiheisen työuransa aikansa toimia Lehtikuvassa monessa roolissa ollen muun muassa yhtiön toimitusjohtaja ja sen hallituksen jäsen ja puheenjohtaja. Lehtikuvan historiaa dokumentoineen Risto Jussilan mukaan Seppälä oli etevä verkostoituja, jonka ansiosta Lehtikuvalla oli tiiviit suhteet ulkomaisiin kuvatoimistoihin ja järjestöihin. Seppälä oli myös vahvasti vaikuttamassa siihen, että Lehtikuvan kuvaajat kiersivät ahkerasti urheilun arvokisoissa.
Ajan mittaan Lehtikuvasta kasvoi pohjoismaisittain katsottuna suuri kuvatoimisto. Esimerkiksi 1980-luvulla henkilöstön määrä oli joka vuosi yli 80.
Kotimaan markkinoilla Lehtikuvan asema johtavana kuvatoimistona vankistui kilpailija Pressfoton ajauduttua konkurssiin syksyllä 1996. Muun muassa teknologian kehitys johti kuitenkin siihen, että henkilöstömäärässä mitattuna yhtiö kutistui huomattavasti huippuvuosiin verrattuna: Esimerkiksi koko kuvalaboratorio lakkautettiin, kun filmikuvaaminenkin loppui. Vuoden 2009 yt-neuvotteluiden jälkeen Lehtikuvassa työskenteli noin puolet vähemmän työntekijöitä kuin suuruuden vuosina.
Lehtikuva osana STT:tä

Suomen Tietotoimisto STT osti Lehtikuvan Sanoma Newsilta vuonna 2010. Lehtikuvan henkilöstö siirtyi STT:lle vuoden 2011 alussa vanhoina työntekijöinä, ja myöhemmin samana vuonna Lehtikuva Oy sulautui emoyhtiöönsä.
STT:n ja Lehtikuvan fuusioitumisen jälkeen uutistoimiston nimi oli STT-Lehtikuva. Vuonna 2016 STT-Lehtikuva uudisti konsernibrändinsä, minkä jälkeen nimi ja brändi tiivistyivät muotoon STT. Lehtikuva säilyi kuitenkin kuvaliiketoiminnassa kuvien itsenäisenä tuotemerkkinä, ja esimerkiksi sanomalehdissä julkaistavat uutiskuvat kreditoidaan edelleen Lehtikuvan nimiin.
Kouloúndros

| --- | --- |
Muut nimet:  Kouloúntros (Κουλουντρός)
Sijainti:  36°30′57″N, 27°52′07″E, Sými Ródos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  0,14 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Kouloúndros (kreik. Κουλούνδρος) eli Kouloúntros (Κουλουντρός) on pieni Kreikan saari, joka kuuluu Dodekanesian saariryhmään ja sijaitsee Sýmin ja Sesklín saarten eteläpuolella. Saaren pinta-ala on noin 0,14 neliökilometriä ja se on asumaton (vuonna 2011). Hallinnollisesti Kouloúndros kuuluu Sýmin kuntaan, Ródoksen alueyksikköön ja Etelä-Egean saarten alueeseen. Saari on Sýmin ympäristön muiden pienten lähisaarten kanssa osa Natura 2000 -aluetta.
Kiertokasvit

| Kiertokasvit |
| --- | --- |
 Ipomoea imperati
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Ylälahko::  Asteranae
Lahko::  Solanales
Heimo::  Kiertokasvit Convolvulaceae  Juss.
Synonyymit
 Cressaceae Raf.  Cuscutaceae Dumort., nom. cons.  Dichondraceae Dumort., nom. cons.  Erycibaceae Meisn.  Evolvulaceae Bercht. & J.Presl  Humbertiaceae Pichon, nom. cons.  Poranaceae J.Agardh 
Katso myös
   Kiertokasvit Wikispeciesissä   Kiertokasvit Commonsissa 
Infobox OKNimi-testi OK: 
Kiertokasvit (Convolvulaceae) on Solanales-lahkoon kuuluva heimo. Siihen kuuluu 85 sukua ja 2 500 lajia. Lehdet ovat yleensä yksinkertaiset, joillakin lajeilla liuskoittuneet. Kukat ovat säteittäissymmetriset ja yleensä kaksineuvoisia. Kukkien muoto on usein kierteinen ja trumpettimainen. Kiertokasveihin kuuluvia sukuja ovat humalanvieraat ja elämänlangat. Kiertokasveihin kuuluvat myös peltokierto ja karhunköynnös.
Tuntomerkit

Kiertokasvit ovat maitiaisnesteellisiä ja tavallisesti köynnöstäviä, usein silkkimäisen karvoituksen peittämiä. Lehtilaita on ehyt ja lehdet ovat kourasuonisia. Kukan verhiö on kookas ja erilehtinen, hedelmäasteella kalvomainen. Teriö on kookas, säteittäinen ja nupussa kierteisesti laskostunut (kontortti). Heteitä on viisi ja ne kiinnittyvät teriötorveen. Sikiäin koostuu kahdesta emilehdestä ja sen kussakin lokerossa on tavallisesti kaksi siemenaihetta. Hedelmä on nelisiemeninen, usein ruskea ja puutunut tai kalvomainen. Siemenet ovat huomattavan kova- ja kiiltäväkuorisia.
Levinneisyys

Kiertokasveja voi tavata kaikkialla maapallolla.
Luokittelu

Kiertokasvien heimossa on 57 sukua ja 1 625 lajia, jotka muodostavat kuusi kladia eli kehityslinjaa. Lähin sukulaisheimo on koisokasvit (Solanaceae).
Madagaskarissa kasvava Humbertia madagascariensis edustaa omaa kladiaan Humbertioideae. Se on kookas puu, jossa ainoastaan kukat ovat maitiaisnesteellisiä. Kukat sijaitsevat yksittäin lehtihangoissa ja ovat vastakohtaisia. Heteet kiinnittyvät teriön tyveen. Emiön luotti on nuijamainen. Hedelmä on luumarja.
Suku Erycibe on kladeista toinen (Eryciboideae). Siinä on 70 Kaakkois-Aasiasta ja Intiasta Australiaan ulottuvalla alueella kasvavaa liaanilajia. Kukat ovat haaraisissa kukinnoissa, ja terälehdissä on reunaliuskat. Sikiäin on yksilokeroinen ja vartaloton, luotti kekomainen. Hedelmänä on yksisiemeninen marja.
Cardiochlamyeae-kehityshaarassa on viisi sukua ja 24 lajia, jotka kasvavat Madagaskarissa, Kaakkois-Aasiassa ja Malaijien saaristossa. Ne ovat liaaneja tai harvemmin ruohovartisia köynnöksiä. Kukinto on terttumainen ja siinä on lehtimäisiä suojuksia. Emiö on yksivartaloinen, luotti tavallisesti pallomainen. Hedelmä on tavallisesti avautuva, joskus rakkomainen.
Neljäs kladi (Cuscutoideae) käsittää vieraiden eli humalanvieraiden (Cuscuta) 145-lajisen suvun, joka on levinnyt lähes koko maapallolle, erityisesti kuitenkin Uuteen maailmaan, missä kasvaa lajeista kolme neljännestä. Vieraat ovat loiskasveja, joiden lehdet ovat surkastuneet suomuiksi. Kukassa on heteiden lomassa rimpsuisia suomuja. Vartaloita on useita tai vain yksi tai vartalo puuttuu kokonaan, luotti on pallomainen tai pitkänomainen.
Viides kladi on nimeltään Convolvuloideae ja käsittää ryhmät (tribukset) Aniseae, Convolvuleae, Merremieae ja Ipomoeae. Kasvit ovat tavallisesti ruohovartisia köynnöksiä, joskus pystykasvuisia tai mattomaisia kasvustoja muodostavia, joskus puuvartisia. Kukinto on kaksihaarainen viuhko, dikaasio. Kladin suurimmat suvut ovat elämänlangat (Ipomoea, 500 lajia), kierrot (Convolvulus, 100 lajia) ja norsukierrot (Argyreia, 90 lajia).
Dichondroideae-ryhmään kuuluvat tribukset Dichondreae, Cresseae, Maripeae ja Jacquemontieae. Niiden runsaslajisimmat suvut ovat Jacquemontia (90 lajia), merremiat (Merremia, 70 lajia) ja Bonamia (60 lajia).
Luokittelu > Sukuja

Suvut, joilla on suomenkielinen nimi:
elämänlangat (Ipomoea, sisältää miinanköynnökset Quamoclit)
karakit (Cressa)
karhunköynnökset (Calystegia)
kierrot eli suppilokierrot (Convolvulus)
lumokierrot (Turbina)
merremiat (Merremia)
norsukierrot (Argyreia)
vieraat eli humalanvieraat (Cuscuta)
vitjat (Dichondra)
Kuvia

Argyreia cuneata -norsukierto
Bonamia agrostopolis
Suolakarakki (Cressa cretica)
Eräs vitjalajike Dichondra 'Silver Falls' (hopeaputous)
Erycibe paniculata
Falkia repens
Hewittia scandens
Jacquemontia agrestis.
Erään merremialajin (Merremia cissoides) kukka.
Operculina pteripes
Polymeria calycina
Rivea hypocrateriformis
Stictocardia tiliifolia
Turbina corymbosa
Wilsonia humilis
Xenostegia tridentata
Aiheesta muualla

Levinneisyyskartta: http://www.mobot.org/mobot/research/apweb/maps/convolvulaceaemap.gif
Sukujen luettelo: http://data.kew.org/cgi-bin/vpfg1992/genlist.pl?CONVOLVULACEae
Kiveskohju

Veritulppahoidon jälkeinen kiveskohju
Kiveskohju eli varikoseele on sairaalloinen laajentuma siemennuorapunoksen laskimoverisuonissa.
Kiveskohju kehittyy hitaasti ja saattaa olla melko oireeton. Yleisimmin potilaat valittavat kivespussin kivuliaisuudesta ja turvotuksista.
Kiveskohjut ovat yleinen vaiva: niitä esiintyy noin 15–20 prosentilla kaikista miehistä. Esiintyvyys on suurin nuorilla miehillä, ja yli 40-vuotiailla vaiva on jo melko harvinainen.
Kiveskohjut eivät aina vaadi hoitoa. Joillakin ne saattavat olla lapsettomuuden syy, jolloin kirurginen toimenpide on usein tarpeen. Kiveskohjuja ei pidetä erityisen vaarallisina, ja yleisesti ottaen leikkauksen tulokset ovat hyvät. Luotettava diagnoosi saadaan ultraäänitutkimuksella.